Α.Ο. Κέρκυρα

Ο Αθλητικός Όμιλος Κέρκυρα είναι ελληνικό αθλητικό σωματείο με έδρα την πρωτεύουσα του ομώνυμου νησιού. Ιδρύθηκε το 1968 αλλά αποτελεί τη συνέχεια παλιότερων σωματείων που υπήρχαν στο νησί από την περιόδο του μεσοπολέμου και σταδιακά συγχωνεύτηκαν. Έχει χρώματα βαθύ κόκκινο και μπλε και έμβλημά της είναι η «απήδαλος ναύς», ένα αρχαίο ιστιοφόρο πλοίο, σύμβολο της ναυτικής δεξιοτεχνίας των Φαιάκων. Ο σύλλογος διαθέτει τμήμα στίβου από το 2012.

 Το τμήμα ποδοσφαίρου του Α.Ο. Κέρκυρα ιδρύθηκε το 1968. Ο «Άρης Κέρκυρας» ιδρύθηκε μεν το 1924 ως καθαρά ποδοσφαιρικό σωματείο αλλά προήλθε από ποδοσφαιριστές που αποχώρησαν από τον «Κερκυραϊκό Γ.Σ.», το παλιότερο αθλητικό σωματείο του νησιού. Οι οπαδοί του Άρη προέρχονταν κυρίως από τον φιλελεύθερο πολιτικό χώρο και ήταν εισοδηματίες. Ο «Ελλήσποντος» είχε ιδρυθεί μια χρονιά ενωρίτερα, το 1923, από πρόσφυγες Πόντιους που εγκαταστάθηκαν στο νησί ως ανταλλάξιμοι. Οι οπαδοί του είχαν γενικά καλή οικονομική επιφάνεια και ήταν δεξιών πολιτικών αντιλήψεων. Ο «Αστέρας», με έτος ίδρυσης το 1926, προήλθε από τα λαϊκά στρώματα, Κερκυραίους χαμηλών εισοδημάτων και πρόσφυγες. Ο «Α.Π.Σ. Όλυμπος Γαρίτσας» ιδρύθηκε 1934 στην ομώνυμη συνοικία. Μεταγενέστερα είναι πιο γνωστός ως «Όλυμπος Κέρκυρας». Τα τέσσερα αυτά σωματεία αγωνίζονταν στο τοπικό πρωτάθλημα και μεταξύ τους υπήρχαν έντονες πολιτικές και κατ' επέκταση αθλητικές κόντρες. Οι συγχωνεύσεις Το 1965, με τη δημιουργία της Ερασιτεχνικής Β΄ Εθνικής, όπως αποκλήθηκε, δηλαδή της Γ΄ εθνικής κατηγορίας, μπήκε η ιδέα της συγχώνευσης του πρωταθλητή Άρη Κέρκυρας με τις υπόλοιπες ώστε το νησί να εκπροσωπηθεί αξιοπρεπώς. Ο Όλυμπος διαφώνησε αλλά οι τρεις υπόλοιποι σύλλογοι (Άρης, Ελλήσποντος και Αστέρας) προχώρησαν στη δημιουργία του Αθλητικού Ομίλου «Κερκυραϊκός». Ο Α.Ο. Κερκυραϊκός πήρε μέρος στην νεοσύστατη Γ΄ εθνική.Το 1965-66 τερμάτισε 7ος στον Β όμιλο που συμμετείχε.Την επόμενη χρονιά,το 1966-67,έχασε σε αγώνα μπαράζ από την Αναγέννηση Άρτας την πρόκριση στην τελική φάση για την άνοδο στη Β΄ Εθνική.Τελικά το πρωτάθλημα καταργήθηκε και όλες οι ομάδες επέστρεψαν στα τοπικά πρωταθλήματα. Τη σεζόν 1968-69, προκειμένου ο σύλλογος να συμμετάσχει στη Β΄ Εθνική, ζητήθηκε από τον Όλυμπο να παραχωρήσει τους πιο καλούς του παίκτες στον Κερκυραϊκό. Αρχικά αρνήθηκε, αλλά τελικά υποχώρησε κάτω από πιέσεις βάζοντας ως όρο ο Κερκυραϊκός να μετονομαστεί. Έτσι το 1969 δημιουργείται ο Α.Ο. Κέρκυρα. Το ίδιο έτος ο Α.Ο. Κέρκυρα κερδίζει την άνοδο στη Β΄ Εθνική, όπου αγωνίζεται από τη σεζόν 1969-70 έως το 1974-75 με μέτρια παρουσία (καλύτερη σεζόν της η πρώτη, που τερμάτισε στην 11η θέση). Από τότε άρχισε μια καθοδική πορεία με σκαμπανεβάσματα από το τοπικό πρωτάθλημα της ΕΠΣ Κέρκυρας, στη Γ΄ Εθνική και τη Δ΄ Εθνική ως το 2002. Νεότερα χρόνια Το 2002 η Κέρκυρα κέρδισε την άνοδο για τη Β΄ Εθνική και μετά από δύο σεζόν αγωνίστηκε στην Α΄ Εθνική την περίοδο 2004-2005. Υποβιβάστηκε στο τέλος της χρονιάς στη Β΄ Εθνική αλλά και πάλι ξανακέρδισε την άνοδο με αποτέλεσμα την περίοδο 2006-2007 να αγωνιστεί ξανά στη Superleague. Δεν μπόρεσε να παραμείνει στην κατηγορία καταλαμβάνοντας τη 14η θέση και υποβιβάστηκε στην Β΄ Εθνική όπου συνέχισε να αγωνίζεται ως το 2010, οπότε ανέβηκε ξανά στην Superleague. Την περίοδο 2010-2011 ο Α.Ο. Κέρκυρα πήρε την 12η θέση. Τη σεζόν 2011-12 τερμάτισε στη 13η θέση στο πρωτάθλημα και παραλίγο να υποβιβαστεί ξανά στη Football League καθώς η διαφορά από τον Εργοτέλη, που πήρε τη 14η θέση, ήταν μόνο 3 βαθμοί. Την επόμενη σεζόν υποβιβάστηκε τερματίζοντας στην 16η θέση πίσω από την ΑΕΚ. Το καλοκαίρι του 2013, με απόφαση του μεγαλομετόχου της ομάδας Γ. Λιμπάντση ο ΑΟ Κέρκυρα «συγχωνεύτηκε» με τον τοπικό Α.Ο. Κασσιόπης, εν μέσω πολλών διαμαρτυριών των οπαδών της ομάδας και γενικότερα της τοπικής κοινωνίας. Αιτία ήταν τα υπέρογκα χρέη που είχαν συσσωρευτεί επί διοίκησης Λιμπάντση, που καθιστούσαν αδύνατη τη συμμετοχή της ομάδας στο πρωτάθλημα της Football League. Ουσιαστικά με τη συνεργασία του ιδιοκτήτη της ΠΑΕ ΑΟ Κασσιόπη Χ. Κουτσούρη, η ομάδα από τη βόρεια Κέρκυρα, που είχε εξασφαλίσει τη συμμετοχή της στο πρωτάθλημα της Football League για τη σεζόν 2013-14, μετονομάστηκε σε ΠΑΕ ΑΟ Κασσιόπης Κέρκυρας, μετέφερε την έδρα της από το χωριό Κασσιόπη της Κέρκυρας στην πόλη της Κέρκυρας και άλλαξε το σήμα της. Η προσπάθεια των φιλάθλων και των παλαίμαχων του ΑΟ Κέρκυρα ώστε ο ιστορικός σύλλογος του νησιού να κατέβει έστω στο τοπικό πρωτάθλημα διατηρώντας το όνομα, το έμβλημα και την ιστορική του συνέχεια βρήκε την άρνηση του ερασιτέχνη ΑΟ Κέρκυρα και του Γ. Λιμπάντση, με συνέπεια να εκπνεύσει ο χρόνος δήλωσης συμμετοχής στο τοπικό πρωτάθλημα και ο ιστορικός Αθλητικός Όμιλος Κέρκυρα να μην αγωνιστεί σε κανένα πρωτάθλημα, είτε ερασιτεχνικό, είτε επαγγελματικό, ύστερα από 45 χρόνια συνεχούς παρουσίας στα τοπικά και εθνικά πρωταθλήματα. Μετά από 7 χρόνια απραξίας του συλλόγου, στις 12 Μαρτίου 2020, με την 393/2020 απόφαση του Ειρηνοδικείου Κέρκυρας ο σύλλογος απέκτησε προσωρινό διοικητικό συμβούλιο. Στόχος αυτής της προσπάθειας είναι ο σύλλογος να κατέβει στα πρωταθλήματα της επόμενης σεζόν. Για τη σεζόν 2020-2021 θα αγωνιστεί στη Α' κατηγορία της Ε.Π.Σ Κέρκυρας 1967: Δευτεραθλητής ομίλου Γ΄ Εθνικής (ως Κερκυραϊκός ΑΟ), απώλεια τίτλου στο μπαράζ. 1969: Άνοδος στη Β΄ Εθνική (ως ΑΟ Κέρκυρα). 1977: Πρωταθλήτρια ΕΠΣ Κέρκυρας 1989: Άνοδος στη Γ΄ Εθνική 1992: Άνοδος στη Γ΄ Εθνική (πρωταθλήτρια ομίλου της Δ΄ Εθνικής) 1992: Φιναλίστ Κυπέλλου Ελλάδος Ερασιτεχνών 1996: Άνοδος στη Γ΄ Εθνική (πρωταθλήτρια ομίλου της Δ΄ Εθνικής) 2001: Άνοδος στη Γ΄ Εθνική (πρωταθλήτρια ομίλου της Δ΄ Εθνικής) 2002: Άνοδος στη Β΄ Εθνική (πρωταθλήτρια ομίλου της Γ΄ Εθνικής) 2004: Άνοδος στην Α΄ Εθνική (πρωταθλήτρια Β΄ Εθνικής) 2006: Άνοδος στην Α΄ Εθνική (δευτεραθλήτρια Β΄ Εθνικής) 2010: Άνοδος στην Α΄ Εθνική (δευτεραθλήτρια Β΄ Εθνικής) Νάσος Μπρετάνος Εδουάρδος Κοντογιωργάκης Ανδρέας Νινιάδης Γιώργος Αμανατίδης Γιώργος Τζαβέλας Διονύσης Χιώτης Γιάννης Σφακιανάκης Μιχάλης Πανόπουλος Έντερσον Φοφόνκα Νιόγκου Ντεμπά Νιρέν Μαχαμαντού Σιντιμπέ Φαμπρίς Ρεπερνέ Νέιθαν Μπερνς Ιεροκλής Στολτίδης Το τμήμα στίβου του Α.Ο. Κέρκυρα ιδρύθηκε το 2012.Μέλη του τμήματος δημιούργησαν ξεχωριστό αθλητικό σωματείο το 2015, αναφερόμενο πλέον με την επωνυμία Α.Ο. Κέρκυρα 2015. Ιστοσελίδα φιλάθλων του Α.Ο. Κέρκυρα Το προφίλ του Α.Ο. Κέρκυρας στην ιστοσελίδα της Super League (archive) Το προφίλ του Α.Ο. Κέρκυρας στην ιστοσελίδα της Football League (archive) Επίσημο ιστολόγιο τμήματος στίβου του Α.Ο. Κέρκυρα 2015 Δημοτικό Στάδιο Εθνικού Αθλητικού Κέντρου Κέρκυρας